open-index/open-wikipedia-markdown huggingface dataset:
Luettelo Pohjois-Amerikan aavikoista

Tämä on **luettelo Pohjois-Amerikan aavikoista**. Suurin osa Pohjois-Amerikan mantereen aavikoista sijaitsee maanosan länsilaidalla Kalliovuorten ja Sierra Madre Orientalin välissä.

## Yleiskatsaus
Seuraavassa on kolme suurta kuumaa ja kuivaa aavikkoa Pohjois-Amerikassa, kaikki sijaitsevat Lounais-Yhdysvalloissa ja Pohjois-Meksikossa. 

Chihuahuan aavikko on suurin kuuma aavikko Pohjois-Amerikassa, joka sijaitsee Lounais-Yhdysvalloissa ja Pohjois-Meksikossa. Sen kokonaispinta-ala on 360&nbsp;000 neliökilometriä.

Sonoran aavikko on aavikko, joka sijaitsee Lounais-Yhdysvalloissa ja Luoteis-Meksikossa. Se on toiseksi suurin kuuma aavikko Pohjois-Amerikassa. Sen kokonaispinta-ala on 310&nbsp;000 neliökilometriä.

Mojaven aavikko on kuumin aavikko Pohjois-Amerikassa, joka sijaitsee pääasiassa Kaakkois-Kaliforniassa. Sen kokonaispinta-ala on 57 000 neliökilometriä.

Tiedosto:Painted Desert 2 700px.jpg|Painted Desert.
Tiedosto:Whitesands dune.jpg|White Sandsin aavikko.
Tiedosto:TuleHorses.JPG|Hevosia aavikolla Yhdysvalloissa.
Tiedosto:Rainbow Basin.JPG|Rainbow Basin.

Suurin kylmä aavikko on Great Basinin aavikko.

## Koko lista

Lista pohjoisesta etelään.

* '''Great Basinin aavikko'''
** Sagebrush steppe (Nevada)
*** Forty Milen aavikko (Luoteis-Nevada)
*** Smoke Creekin aavikko (Nebada)
*** Carsonin aavikko
** **[[Utah]]**
*** Great Salt Laken aavikko, Utah
*** Sevierin aavikko
**** Black Rock Desert volcanic field
*** Escalante Desert (3,270 sq mi)
* '''Coloradon laakio'''
** Utah
*** San Rafaelin aavikko
** Colorado, johon kuuluu pieniä aavikko alueita
*** Bisti Badlandsin aavikko, New Mexico
*** Painted Desert, Arizona
* '''Mojaven aavikko'''
** High Desert, Kalifornia
*** Kuolemanlaakso, Kalifornia
** Amargosan aavikko, Nevada
* **[[Sonoran aavikko]]**
** Coloradon aavikko, etelä Kalifornia
*** Yuhan aavikko, Kalifornia
** Yuma Desert, lounais Arizona
** Lechuguillan aavikko, lounais Arizona
** Tule aavikko Arizona, Sonora, ja Meksiko
** Gran Desierto de Altar, Sonora ja Meksiko
** Baja Californian aavikko Baja California ja  Meksiko
*** El Vizcaíno, Baja California, Meksiko
* '''Chihuahuan aavikko'''
** Trans-Pecosin aavikko, länsi Texas
** White Sands

## Lähteet

## Aiheesta muualla
* 
* 
* 
* 
* 
*
Julian Roosevelt

**Julian Kean Roosevelt** (14. marraskuuta 1924 New York, New York – 28. maaliskuuta 1986 Manhasset, New York) oli yhdysvaltalainen kilpapurjehtija ja olympiavoittaja.

Roosevelt voitti 6mR-veneluokassa olympiakultaa Helsingissä 1952. Hän kilpaili myös Lontoon kesäolympialaisissa 1948. Roosevelt kuoli 61-vuotiaana maksasyöpään.

## Lähteet
* Julian Roosevelt Bio, Stats, and Results Olympics at Sports-Reference.com 

### Viitteet
Small Planet Airlines

**Small Planet Airlines** oli liettualainen charter-lentoyhtiö joka operoi lentoja pääosin Euroopassa ja Aasiassa. Yhtiö perustettiin vuonna 2008 ja sen toiminta päättyi talousvaikeuksiin 28. marraskuuta 2018, kun Liettuan ilmailuviranomainen perui yhtiön lentoluvat. 

Small Planet Airlines operoi Suomessa maakuntakentiltä, muun muassa Lappeenrannasta ja Porista. Yhtiö vastasi syksyllä 2018 Primera Airin konkurssin takia lentämättä jääneistä lennoista. 

## Laivasto
Lokakuussa 2018 yhtiön laivastoon kuului 29 lentokonetta. Laivaston keski-ikä oli tuolloin 14 vuotta.  Toiminnan päättyessä marraskuussa 2018 aktiivikäytössä oli seitsemän lentokonetta.

## Lähteet
Suomen urheilu 1951

**Suomen urheilu 1951** käsittelee vuoden 1951 merkittäviä uutisia ja tapahtumia suomalaisessa urheilussa.

## Vuoden urheilija

Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:

Erillisellä naisten listalla kuusi parasta olivat:

## Autourheilu

* Suomen Autoklubin Jyväskylän-osasto järjesti ensimmäiset Jyväskylän suurajot. Kilpailun voitti Austin Atlanticilla ajanut Arvo Karlsson.

## Jalkapallo

* Suomen maajoukkue pelasi seitsemän ottelua, joista tuloksena oli kaksi tasapeliä ja viisi tappiota. Tasan Suomi pelasi elokuussa Helsingin olympiastadionilla Norjan kanssa maalein 1–1 ja lokakuussa Rotterdamissa Alankomaiden kanssa maalein 4–4. Marraskuussa Suomi pelasi vieraskentällä ensimmäisen kerran Luxemburgia vastaan ja hävisi 3–0. Kauden päätti 18. marraskuuta Budapestissa pelattu ottelu maailman parhaimpiin joukkueisiin lukeutuvaa Unkaria vastaan, ja isännät voittivat sen 8–0. Jorma Vaihela teki vuoden maaotteluissa neljä maalia, kaikki eri otteluissa, ja Kalevi Lehtovirta kolme. Vuonna 1948 alkaneessa, neljän maan kesken pelatussa Pohjoismaiden-mestaruusturnauksessa Suomi jäi viimeiseksi.
* Suomen-mestaruuden voitti Kotkan Työväen Palloilijat, hopeaa sai Vasa IFK ja pronssille sijoittui Turun Pallokerho.

## Jääkiekko

* Suomen-mestaruuden voitti Tampereen Ilves, joka pelasi ensimmäisessä loppuottelussa kotonaan Hämeenlinnan Tarmon kanssa tasan 1–1 ja voitti vierasottelun 3–4. Pronssille sijoittui tamperelainen TBK. Mitalistien järjestys oli sama kuin vuotta aiemmin.

## Jääpallo

* Suomen maajoukkue hävisi helmikuussa Tukholmassa Ruotsille 4–2.
* Suomen-mestaruuden voitti Lappeenrannan Veiterä, hopeaa sai Oulun Palloseura ja pronssille sijoittui Warkauden Pallo -35.

## Koripallo

* Miesten Suomen-mestaruuden voitti HOK-Veikot, hopeaa sai Työväen Mailapojat ja pronssille sijoittui Karhun Pojat, kaikki kolme Helsingistä.
* Naisten Suomen-mestaruuden voitti Porin Veto ja hopealle sijoittui Lahden Koripalloilijat.

## Nyrkkeily

* Elis Ask voitti ensimmäisenä suomalaisena ammattinyrkkeilyn Euroopan-mestaruuden tyrmäämällä 12. erässä ranskalaisen Pierre Montanen 17.8. Helsingissä käydyssä ottelussa.
* Euroopan-mestaruuskilpailuissa Milanossa, Italiassa Pentti Hämäläinen saavutti pronssia alle 51-kiloisten sarjassa.

## Paini

* Vapaapainin maailmanmestaruuskilpailut järjestettiin 26.–29.4. Helsingissä. Suomalaisista saavuttivat hopeaa Niilo Turkkila alle 57-kiloisten sarjassa, Ilmari Ruikka alle 63-kiloisissa, Aleksanteri Keisala alle 73-kiloisissa ja Pauli Riihimäki yli 87-kiloisissa.

## Pikaluistelu

* Naisten maailmanmestaruuskilpailuissa 3.–4.2. Eskilstunassa, Ruotsissa Eevi Huttunen voitti maailmanmestaruuden. Hän oli nopein kolmella pisimmällä matkalla ja toiseksi nopein 500 metrillä. Neuvostoliittolaiset eivät osallistuneet kilpailuihin.

## Pohjoismaiset hiihtolajit

* Tauno Luiro voitti maaliskuussa Oberstdorfin lentomäkiviikon ja hyppäsi maailman siihen asti pisimmän hypyn 139 metriä.

## Yleisurheilu

* Veikko Karvonen juoksi 3.8. Tampereella maratonin epävirallisen Euroopan-ennätyksen 2.28.07,4.

## Lähteet

* 

### Viitteet
James P. Allison

**James Patrick Allison** (s. 7. elokuuta 1948 Alice, Texas, Yhdysvallat) on yhdysvaltalainen immunologi, joka on tutkinut T-solujen proteiineja. Hän on havainnut CTLA-4-proteiinin hillitsevän T-solujen toimintaa ja sen estämisen saavan immuunijärjestelmän hyökkäämään syöpäsolujen kimppuun. Allison sai vuonna 2018 Nobelin fysiologian tai lääketieteen palkinnon.

## Elämä
### Nuoruus ja opiskelu
James Allison syntyi Texasin Alicessa. Hänen isänsä Albert oli silmä-, korva-, nenä- ja kurkkusairauksiin erikoistunut lääkäri ja hänen äitinsä Constance kotiäiti. Jamesilla oli kaksi isoveljeä. Constance Allison kuoli lymfoomaan, kun James oli 11-vuotias. Jamesista kasvoi osittain äitinsä menetyksen takia itsenäinen teini. Hän joutui usein pärjäämään yksinään, sillä Albert-isä oli usein poissa, sillä hän toimi ilmavoimien lentokirurgina.

James Allison kiinnostui luonnontieteistä, kun hän oli 13-vuotias. Hän osallistui 15-vuotiaana Yhdysvaltain kansallisen tiedesäätiön järjestämään ohjelmaan. Siellä hän innostui biologiasta kasvitieteilijä Irwin Spearin opetuksen ansiosta.

Allison aloitti vuonna 1965 opiskelun Texasin yliopistossa, Austinissa. Hän suuntautui alkujaan lääketieteeseen, mutta hän vaihtoi pian luonnontieteisiin. Allison suoritti vuonna 1969 alemman korkeakoulututkinnon, ja sen jälkeen aloitti väitöskirjatutkimuksen biokemiassa. Tohtoriksi hän valmistui vuonna 1973.

### Ura
Väitöskirjan jälkeistä tutkimusta Allison teki vuosina 1974–1977 Scripps Research Institutessa. Vuodet 1977–1984 hän toimi Texasin yliopiston MD Anderson -syöpäkeskuksen apulaisprofessorina. Allison oli 1970-luvun aikana kinnostunut immuunijärjestelmän T-soluista, jotka auttavat kehoa puolustautumaan tunkeilijoilta. Allison ryhmineen löysi vuonna 1982 ensimmäisen proteiinin T-solun pinnalta.

Allison lähti vuonna 1985 Kalifornian Berkeleyn yliopistoon. Siellä hän toimi immunologian professorina ja Cancer Research Laboratoryn johtajana. Allisonin ryhmät tekivät 1990-luvulla useita merkittäviä tutkimustuloksia. Ryhmä osoitti vuonna 1992, että T-solut tarvitsivat toisen molekyylisignaalin CD28-proteiinilta toimiakseen täysin. Kaksi vuotta myöhemmin Allison havaitsi CTLA-4-reseptorin. Sen huomattiin jarruttavan T-solujen toimintaa. Allison kehitti sille vasta-aineen, joka voisi estää proteiinin jarruttavan vaikutuksen ja siten saada T-solut hyökkäämään syöpäsolujen kimppuun. 

Allison aloitti vuonna 2006 Memorial Sloan Kettering Cancer Centerin johtajana. Vuosina 2004–2012 hän toimi myös Weill Cornell Medicinen professorina. Vuonna 2012 hän aloitti MD Anderson -syöpäkeskuksen immunologian osaston johtajana.

## Lähteet

## Aiheesta muualla
John Morgan

**John Adams Morgan** (17. syyskuuta 1930 Oyster Bay, New York – 23. tammikuuta 2025) oli yhdysvaltalainen liikemies ja purjehduksen olympiavoittaja.

Morgan voitti 6mR-veneluokassa olympiakultaa Helsingissä 1952.

Morganin isoisä oli J. P. Morgan. Äitinsä puolelta hän on Yhdysvaltain presidenttien John Adamsin ja John Quincy Adamsin jälkeläinen.

## Lähteet
* John Morgan Bio, Stats, and Results Olympics at Sports-Reference.com 

### Viitteet
SMS Tb 85F

**SMS Tb 85F** oli Itävalta-Unkarin laivaston Tb 82F -luokan torpedovene. Alus myytiin 1920 Portugalin laivastolle, joka nimesi sen *NRP Zêzereksi*.

## Valmistus
Itävalta-Unkarin laivasto tilasi aluksen Danubiukselta, missä köli laskettiin 7. tammikuuta 1914. Alus laskettiin vesille 5. joulukuuta  ja valmistui 19. joulukuuta 1915.

## Palvelus
Alus myytiin 1920 Portugalille, joka liitti sen laivastoonsa nimellä *NRP Zêzere*. Alus tuhoutui siirron aikana 29. joulukuuta 1921.

## Lähteet
*
*

### Viitteet
SMS Tb 86F

**SMS Tb 86F** oli Itävalta-Unkarin laivaston Tb 82F -luokan torpedovene. Alus myytiin 1920 Portugalille, joka nimesi sen *NRP Aveksi*.

## Valmistus

Itävalta-Unkarin laivasto tilasi aluksen Danubiuksen telakalta Porto Réstä, missä köli laskettiin 26. tammikuuta 1914. Alus laskettiin vesille 19. joulukuuta 1914. Italian liityttyä ensimmäiseen maailmansotaan alus hinattiin Porto Réstä Pulaan, missä se voitiin viimeistellä sotatoimien häiritsemättä. Siirron aiheuttaman viivästyksen vuoksi alus valmistui vasta 23. toukokuuta 1916.

## Palvelus
Vuonna 1917 aluksen toinen 6,6 senttimetrin tykki korvattiin 6,6 senttimetrin ilmatorjuntatykillä. Alus myytiin 1920 Portugalille, joka liitti sen laivastoonsa nimellä *NRP Ave*.

Alus haaksirikkoutui 1940.

## Lähteet
*
*

### Viitteet
SMS Tb 89F

**SMS Tb 89F** oli Itävalta-Unkarin laivaston Tb 82F -luokan torpedovene. Alus myytiin 1920 Portugalille, joka nimesi sen *NRP Sadoksi*.

## Valmistus

Itävalta-Unkarin laivasto tilasi aluksen Danubiukselta, missä köli laskettiin 13. toukokuuta 1914. Alus laskettiin vesille 12. toukokuuta 1915 ja valmistui 1. maaliskuuta 1916.

## Palvelus
Alus myytiin 1920 Portugalille, joka liitti sen laivastoonsa nimellä *NRP Sado*.

Alus poistettiin alusluettelosta 1940.

## Lähteet
*
*

### Viitteet
SMS Tb 82F

**SMS Tb 82F** oli Itävalta-Unkarin laivaston Tb 82F -luokan torpedovene. Alus luovutettiin 1920 Versailles’n rauhansopimuksen mukaisesti Romanialle, joka nimesi sen *NMS Nălucaksi*.

## Valmistus

Itävalta-Unkarin laivasto tilasi aluksen Danubiukselta Porto Réstä, missä köli laskettiin 30. lokakuuta 1913. Alus laskettiin vesille 11. elokuuta 1914 nimellä *SMS Tb 82F* ja valmistui 16. elokuuta 1916.

## Palvelus
*SMS Tb 83F* luovutettiin Romanialle 1920. Vuonna 1939 aluksen toinen 66 millimetrin tykki vaihdettiin 37 millimetrin tykkiin ja keskilaivaan asennettiin 20 millimetrin tykki. Toisen maailmansodan aikana alukselle asennettiin pääaseiksi kaksi 88 millimetrin tykkiä ja niiden lisäksi kaksi 20 millimetrin tykkiä, mutta torpedoputket jouduttiin poistamaan. Aluksen etukannen tykki poistettiin myöhemmin ja se korvattiin 20 millimetrin tykillä ja konekiväärillä. Alus palveli sodan aikana saattuetehtävissä 1941-1942 Mustanmeren länsirannikolla sekä Krimillä. Toisinaan alus suojasi miinoitusoperaatioita.

Alus upotettiin 20. elokuuta 1944.

## Lähteet
*
*
*

### Viitteet
Auraprint

**Auraprint** on Turussa toimiva graafisen alan yritysryhmä, joka on nykyisin erikoistunut tuote-etikettien, muiden tarrojen, kilpien ja lääkepakkauskoteloiden valmistukseen. Auraprintin historia juontaa juurensa vuosina 1880–1964 Turussa ilmestyneeseen *[[Uusi Aura]]* -sanomalehteen, jonka kirjapaino eriytettiin vuonna 1962 pari vuotta myöhemmin konkurssiin menneestä lehtiyhtiöstä. Auraprint-konserni on vuodesta 2008 lähtien muodostunut yrityksistä Auraprint Oy ja Jaakkoo-Taara Oy.

## Historiaa
Auraprintin historia pohjautuu vuonna 1886 perustettuun kirjapainoon, joka alkoi julkaista *Aura*-lehteä. Myöhemmin lehti jatkoi toimintaansa nimellä *[[Uusi Aura]]*. Marraskuun manifestin aikoina vuonna 1905 Turun Suomalaisena Kirjapaino- ja Sanomalehtiyhtiönä tunnettu yritys muutti Aurakadun ja Yliopistonkadun kulmaan valmistuneeseen jugendtyyliseen Priman taloon, joka yhä seisoo Turun Kauppatorin kulmalla. Auraprint toimi myöhemmin Iso-Heikkilän Akselintiellä, ja sen nykyinen osoite on Tiemestarinkatu 3 Runosmäessä. Jaakkoo-Taara toimii Turun keskustan lähellä Iso-Heikkilässä, Tukholmankadun ja Ruissalontien kainalossa.

Vuonna 1954 Auraprint aloitti rullasta irrotettavien ketjulomakkeiden tuotannon, joka kehittyi 1970-luvulla silloisessa automaattisessa tietojenkäsittelyssä tarvittujen atk-lomakkeiden tuotantoon. Auraprint tunnettiinkin pitkään lomakkeiden tekijänä, kunnes vuonna 1987 aloitettiin rullatarratuotanto, johon yrityksen nykyinen toiminta perustuu.

1990-luvulla Auraprint laajentui tuotemerkintäpalveluissa yritysostojen avulla. Se osti helsinkiläisen Paragon Tarran, turkulaisen Jaakkoo-Taaran ja lietolaisen Painoprisman. 2000-luvulla Auraprint laajeni kilpibisnekseen ostamalla Suomen Turvakilvet Oy:n.

## Lähteet

## Kirjallisuutta
*

## Aiheesta muualla
* Yhtiön taloushistoriaa Pörssitiedon nettisivuilla
Allison

**Allison** -nimisiä henkilöitä ovat:

## Allison sukunimenä

* Cliff Allison (1932–2005), brittiläinen kilpa-autoilija
* Date Allison (s. 1955), yhdysvaltalainen teologi
* Fred Allison (1882–1974), yhdysvaltalainen fyysikko
* Ian Allison (1909–1990), kanadalainen koripalloilija
* James Allison (s. 1968), brittiläinen insinööri ja Formula 1 -tallin tekninen johtaja
* James P. Allison (s. 1948), yhdysvaltalainen immunologi, Nobelin lääketieteen palkinnon saaja
* Jamie Allison (s. 1975), kanadalainen jääkiekkoilija
* Jason Allison (s. 1975), kanadalainen jääkiekkoilija
* Luther Allison (1939–1997), yhdysvaltalainen blues-kitaristi
* May Allison (1890–1989), yhdysvaltalainen näyttelijä
* Mose Allison (1927–2016), yhdysvaltalainen jazzpianisti, laulaja ja lauluntekijä
* Samuel K. Allison (1900–1965), yhdysvaltalainen ydinfyysikko
* William B. Allison (1829–1908), yhdysvaltalainen republikaanipoliitikko

## Allison etunimenä

* Allison Beckford (s. 1979), jamaikalainen pika- ja aitajuoksija
* Allison Forsyth (s. 1978), kanadalainen alppihiihtäjä
* Allison Hayes (1930–1977), yhdysvaltalainen näyttelijä ja malli
* Allison Iraheta (s. 1992), elsalvadorilais-yhdysvaltalainen laulaja ja kitaristi
* Allison Janney (s. 1959), yhdysvaltalainen näyttelijä
* Allison Johnson, amerikansuomalainen yritysjohtaja
* Allison Kirkby (s. 1967), brittiläinen yritysjohtaja
* Allison Mack (s. 1982), yhdysvaltalainen näyttelijä
* Allison Miller (s. 1985), yhdysvaltalainen näyttelijä
* Allison Pineau (s. 1989), ranskalainen käsipalloilija
* Allison Robertson (s. 1979), yhdysvaltalainen kitaristi
* Allison Schmitt (s. 1990), yhdysvaltalainen uimari, olympiavoittaja ja maailmanmestari
* Allison Stokke (s. 1989), yhdysvaltalainen seiväshyppääjä 
* Allison Tolman (s. 1981), yhdysvaltalainen näyttelijä
* Allison Williams (s. 1988), yhdysvaltalainen näyttelijä, koomikko ja muusikko

## Kuvitteellisia henkilöitä

* Allison Cameron, lääkäri televisiosarjassa *[[House]]*
* Allison Taylor, Yhdysvaltojen ensimmäinen naispresidentti televisiosarjassa *[[24 (televisiosarja)|24]]*
* Allison Taylor, Lisa Simpsonin luokkatoveri televisiosarjassa *[[Simpsonit]]*

## Nimen muita merkityksiä

* Dead Allison, Oulussa 1988–1993 toiminut katurockyhtye
Suomen urheilu 1953

**Suomen urheilu 1953** käsittelee vuoden 1953 merkittäviä uutisia ja tapahtumia suomalaisessa urheilussa.

## Vuoden urheilija

Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:

Erillisellä naisten listalla kuusi parasta olivat:

## Autourheilu

* Jyväskylän suurajot kilpailtiin kolmannen kerran ja voittajaksi ajoi Vilho Hietanen.

## Jalkapallo

* Suomen maajoukkue pelasi vuoden aikana kuusi virallista ottelua. Maailmanmestaruuskilpailujen karsinnoissa Aatos Lehtosen valmentama Suomi pelasi Ruotsin kanssa kotikentällä (3–3) ja Belgian kanssa vieraissa (2–2) tasan mutta hävisi molemmille kerran. Vuoden loppupuolella maajoukkue vieraili Neuvostoliitossa ja pelasi siellä seurajoukkueita vastaan. Kalevi Lehtovirta ja koripalloilijanakin menestynyt Olavi Lahtinen tekivät kauden maaotteluissa kumpikin kolme maalia.
* Kalevi Lehtovirta ja Nils Rikberg siirtyivät syksyllä ammattilaisiksi Ranskaan, ensin mainittu Red Stariin ja jälkimmäinen Toulouse FC:hen.
* Suomen-mestaruuden voitti Vasa IFK, hopeaa sai Kotkan Jäntevä ja pronssille sijoittui Kuopion Palloseura.

## Jääkiekko

* Suomen-mestaruuden voitti tamperelainen TBK, joka voitti Hämeenlinnan Tarmon ensimmäisessä loppuottelussa kotonaan 5–4 ja toisessa ottelussa vieraissa 2–3. Pronssille sijoittui Turun Palloseura.

## Jääpallo

* Suomen maajoukkue voitti helmikuussa Tukholmassa Ruotsin 0–3 ja maaliskuussa Helsingissä Norjan 1–0.
* Suomen-mestaruuden voitti Oulun Palloseura, hopeaa sai Lappeenrannan Veiterä ja pronssille sijoittui Warkauden Pallo -35.

## Koripallo

* Miesten Suomen-mestaruuden voitti kuudennen peräkkäisen kerran Pantterit, joka vielä edellisellä kaudella pelasi nimellä HOK-Veikot, hopeaa sai Sörnäisten NMKY ja pronssille sijoittui Työväen Mailapojat, kaikki kolme Helsingistä.
* Naisten Suomen-mestaruuden voitti Tampereen Pyrintö ja hopealle sijoittui Helsingin Tarmo.

## Nyrkkeily

* Euroopan-mestaruuskilpailuissa Varsovassa, Puolassa Pentti Niinivuori saavutti pronssia alle 60-kiloisten sarjassa.

## Paini

* Kreikkalais-roomalaisen painin maailmanmestaruuskilpailuissa Napolissa, Italiassa Kyösti Lehtonen saavutti hopeaa alle 67-kiloisten sarjassa ja Kelpo Gröndahl alle 87-kiloisissa, ja Kalervo Rauhala sijoittui pronssille alle 79-kiloisissa.

## Yleisurheilu

* Olavi Rinteenpää juoksi 2.7. Helsingissä 3&nbsp;000 metrin estejuoksun epävirallisen maailmanennätyksen 8.44,4. Virallisia ennätyksiä alettiin noteerata vasta seuraavana vuonna.

## Lähteet

* 

### Viitteet
Chandra

**Chandra** (Sanskrit:  चन्द्र) on kuujumala ja yksi yhdeksästä planeetasta (Navagraha) hindulaisuudessa. *[[Soma (jumala)|Soma]]* on synonyyminen Chandralle. Toisia nimiä ovat **Indu**, **Atrisuta**, **Sachin**, **Taradhipa** ja **Nishakara**.

Häntä kuvataan nuorena ja kauniina ja pitäen nuijaa ja lootusta käsissään. Hindulaisessa mytologiassa Chandra on Budhan (Merkuriuksen) isä.

## Lähteet
Eevi Ihalainen

**Eevi Ihalainen** (s. 7. joulukuuta 1999 Lappeenranta) on suomalainen kauneuskilpailija ja Miss Suomi -kilpailun ensimmäinen perintöprinsessa vuodelta 2018. 

Ihalainen kirjoitti ylioppilaaksi Lappeenrannan Lyseon lukiosta keväällä 2018.

## Lähteet
Half-Earth

**Half-Earth** on E. O. Wilsonin kirjoittama vuonna 2016 ilmestynyt biodiversiteettiä ja luonnonsuojelua käsittelevä kirja. Wilson esittää, että puolet maapallon pinta-alasta muutettaisiin suojelualueiksi biologisen monimuotoisuuden säilyttämiseksi.

## Lähteet
*
Euroopan kuurosokeiden päivä

**Euroopan kuurosokeiden päivää** vietetään 22. lokakuuta, joka on Euroopan Kuurosokeiden Liiton (EDbU) perustamispäivä. Liitto perustettiin vuonna 2003 Fredericiassa, Tanskassa.

Nykyisin EdBU:lla on varsinaisia jäsenjärjestöjä yhteensä 20 eri maasta. Nämä ovat Belgia, Bulgaria, Englanti, Espanja, Islanti, Italia, Kazakstan, Kroatia, Norja, Puola, Ranska, Ruotsi, Saksa, Sveitsi, Slovenia, Suomi, Tanska, Tšekki, Unkari ja Venäjä.

## Lähteet

## Aiheesta muualla
*Euroopan kuurosokeiden liiton sivut
Altstadt Spandaun metroasema

**Altstadt Spandaun metroasema** on yksi Berliinin metron linjan U7 asemista. Asema sijaitsee Spandaun kaupunginosassa Berliinissä Spandaun vanhankaupungin alueella. Asema on avattu 1. lokakuuta  1984, kun linjaa laajennettiin Rohrdammin metroasemalta Rathaus Spandauhun asti. Asemalla ei ole hissejä. Raiteelta 1 junat lähtevät Rudowin suuntaan ja raiteelta 2 Rathaus Spandaulle.

## Lähteet

## Aiheesta muualla
Soma (jumala)

**Soma** (Sanskrit:  सोम) on hindulaisuudessa Kuun ja lääkkeen jumala. Puraanisessa mytologiassa Soma on kuujumala. Joissakin intialaisissa teksteissä Soma on Apsaran nimi.

Chandra, **Indu**, **Atrisuta**, **Sachin**, **Taradhipa** ja **Nishakara** ovat synonyymejä Somalle.

## Lähteet
Kysy kirjastonhoitajalta

**Kysy kirjastonhoitajalta** on suomalaisten kirjastojen yhteinen palvelu. Mukana on kaupungin- ja kunnankirjastoja, erikoiskirjastoja ja tietopalveluryhmiä. Lista vastaajakirjastoista löytyy sivulta Vastaajakirjastot. Yleiset kirjastot ovat mukana maantieteellisesti koko Suomen alueelta Lapista etelään saakka. Mukana on myös erikoisaiheisiin erikoistuneita kirjastoja ja ryhmiä, esimerkiksi Eduskunnan kirjasto, musiikkikirjastovastaajat, Geologian tutkimuslaitoksen kirjasto. Vastaajakirjastoja on palvelussa yli 70 ja vastaajia yli 200 vuosittain. Kysymyksiä tulee palveluun kaikista aiheista. 

Kysy kirjastonhoitajalta -palvelussa on vastattu kysymyksiin vuodesta 1999. Kysymykset vastauksineen on tallennettu suurelta osin julkiseen arkistoon, jossa niitä voi käydä lukemassa. Vastauksia on luettavissa yli 60 000.
Vastausarkiston ajatuksena on tuoda tieto helposti myös muiden tiedontarvitsijoiden käyttöön. Siksi valmiita vastauksia voi selailla eri tavoin (uusimmat ensin, luetuimmat, peukutetuimmat, eniten kommentoidut). Tarjolla on haku ja sanalistaus, johon kerääntyvät asiasanat, joilla kysymys- ja vastausparit kuvaillaan.

Kysy kirjastonhoitajalta -palvelu kuuluu osana Kirjastot.fi-palveluihin. Kirjastot.fi tuottaa verkkopalveluita kaikkien suomalaisten kirjastojen käyttöön. Kirjastot.fi-palvelukokonaisuus on opetus- ja kulttuuriministeriön rahoittama. Kirjastot.fi vastaa Kysy kirjastonhoitajalta -palvelun tekniikasta ja sisällön valvonnasta sekä vastaamisen organisoinnista, mutta kirjastojen työntekijät hoitavat kysymyksiin vastaamisen. 

Kysy kirjastonhoitajalta toimii kolmella kielellä, suomeksi, ruotsiksi ja englanniksi. Vastauksia löytyy arkistosta toki muillakin kielillä italiasta saamen kielelle.

Kysy kirjastonhoitajalta -palvelun ydinajatuksena on tuoda tieto, sen etsiminen ja löytyminen kaikkien saavutettaville. Perustehtävä on viitata lähteisiin ja näin kertoa tiedonetsijälle, mistä kannattaa etsiä ja mikä on luotettava lähde. Kysymyksiin pyritään vastaamaan kolmen arkipäivän sisällä. 

## Lähteet
* Kysy kirjastonhoitajalta -info
* [Kirjastot.fi-toimitus](https://www.toimitus(at)kirjastot.fi)
* Kysy kirjastonhoitajalta -toimintakertomukset
* Kysy kirjastonhoitajalta 20 vuotta -historiikki

## Aiheesta muualla
* Kysy kirjastonhoitajalta https://www.kirjastot.fi/kysy
* Kysy kirjastonhoitajalta -vastaukset https://www.kirjastot.fi/kysy/vastaukset
* Kysy kirjastonhoitajalta -haku https://www.kirjastot.fi/kysy/haku
* Kysy kirjastonhoitajalta -asiasanat https://www.kirjastot.fi/kysy/asiasanat
* Fråga bibliotekarien 
* Ask a Librarian https://www.libraries.fi/ask
Xochipili

**Xochipili** tai  **Xochipilli** oli taiteen, pelien, kauneuden, tanssin, kukkien ja laulun jumala asteekkien mytologiassa. Hänen vaimonsa oli ihminen nimeltä Mayahuel ja hänen kaksoissiskonsa Xochiquetzal. Hän oli myös homoseksuaalisuuden ja mies-prostituution suojelija.

Xochipilli, ”Kukkaisprinssi” on myös yksi kolmestatoista päivän tuntien vartijasta. Hänen kasvoilleen maalattu kuvio muistuttaa perhosta. Yksi hänen hahmoistaan on Macuilxochitl (“viisi kukkaa”). Hänellä on sauva, jonka kärki on upotettu ihmisen sydämeen eli elämän symboliin.

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet

## Aiheesta muualla
Mercury Topaz

**Mercury Topaz** on Mercuryn vuosina 1983–1994 valmistama ylemmän keskiluokan automalli, joka korvasi Mercury Zephyrin. Se oli ylellisempi versio Ford Temposta, joka perustuu pohjoisamerikkalaiseen Ford Escortiin. Topazin seuraajaksi tuli Mercury Mystique.

## Mercury Topaz I (1983–1987)

Ensimmäisen sukupolven Topaz esiteltiin sisarmallinsa Ford Tempon kanssa vuonna 1983. Etuvetoisuutensa ansiosta autossa oli suuremmat sisätilat kuin takavetoisessa edeltäjässään Zephyrissä, vaikka ulkomitoiltaan Topaz olikin pienempi. Muotoilultaan mallit edustivat Fordin uutta tyylisuuntaa, joka näkyi myös myöhemmin esitellyssä Ford Tauruksessa.

Vuonna 1986 Topazia uudistettiin keulan ja perän osalta muun muassa uusin ajovaloumpioin. Mallivalikoimaa täydennettiin nelivetoisella versiolla. 

## Mercury Topaz II (1988–1994)

Toisen sukupolven Topaz esiteltiin vuonna 1988. Autoa oli päällisin puolin uudistettu, mutta se perustui edelleen samalle pohjalevylle kuin alkuperäinen malli.

Nelivetoinen versio poistui mallivuoden 1991 valikoimasta. Vuonna 1992 Topaz sai muun muassa uuden etusäleikön.
 

## Lähteet

## Aiheesta muualla
Ford EXP

**Ford EXP** on Fordin vuosina 1981–1988 valmistama coupé-korinen automalli, joka perustuu tekniikaltaan pohjoisamerikkalaiseen Ford Escortiin. Sitä myytiin lyhyen aikaa myös nimellä **Mercury LN7**. Mallin seuraajaksi tuli Ford Probe.

Moottorina oli aluksi sama 1,6-litrainen (70&nbsp;hv) kuin Escortissa. Se ei antanut kummoista suorituskykyä, etenkin kun EXP oli noin 90 kiloa Escortia painavampi. Keväällä 1982 tuli saataville 80-hevosvoimainen versio, josta vuonna 1983 esiteltiin lisäksi 88-hevosvoimainen ruiskutusversio. Mercury LN7:n tuotanto päättyi kesällä 1983 alhaisten myyntilukujen vuoksi. 

Vuonna 1984 esiteltiin EXP Turbo, jossa moottorin teho oli 122 hevosvoimaa.

EXP kävi vuonna 1985 läpi kasvojenkohotuksen, jossa sitä nykyaikaistettiin muun muassa uusilla ajovaloilla, etusäleiköllä ja puskureilla. Uutena moottorina oli 1,9-litrainen (90/106&nbsp;hv), jonka suurempitehoisen version teho nousi 115 hevosvoimaan vuonna 1987. 

## Lähteet

## Aiheesta muualla
Paizo Publishing

**Paizo Publishing** on yhdysvaltalainen Redmondissa toimipaikkaansa pitävä roolipelikustantaja, joka tunnetaan Pathfinder RPG -pelistä.

Lisa Stevens perusti Paizon vuonna 2002 jatkaakseen roolipeliaiheisten lehtien julkaisemista, joista Wizards of the Coast oli luopumassa leikatakseen kustannuksiaan.

Tieteisroolipeli Starfinder Roleplaying Game julkaistiin 17. elokuuta 2017.

## Lähteet
Hugo Blankett

**Hugo Frithiof Blankett**, ent. **Blanquette** (5. kesäkuuta 1872 Hämeenlinna – 22. kesäkuuta 1949 Helsinki) oli suomalainen vuori-insinööri ja teollisuusneuvos, joka toimi kauppa- ja teollisuushallituksen ylijohtajana. 

Blankettin vanhemmat olivat Johann Heinrich Christoffer Blanquette ja Marie Louise Salin ja puoliso vuodesta 1898 Bertha Augusta Jung. Blankett valmistui diplomi-insinööriksi Polyteknillisestä opistosta 1894, filosofian kandidaatin ja vuoritutkinnon hän suoritti 1895 ja vuori-insinöörin tutkinnon Tukholmassa 1897. Blankett teki useita opintomatkoja ennen vuosisadan vaihetta ja toimi Putilovin tehtaan teknillisenä johtajana Vitelessä 1898–1900. Suomen Kiviteollisuus -yhtiön johtajana hän työskenteli 1900–1914. Blankett oli vuori-intendentin konttorin vuori-intendentti vuodesta 1914 ja vuodesta 1918 kauppa- ja teollisuushallituksen teollisuusneuvos. Keskusviraston vt. ylijohtajana Blankett toimi 1922–1926. Hän osallistui myös kunnalliselämään Espoossa ja Kauniaisissa.  Blankett oli Virkamiesyhdistysten keskusliiton perustajia 1917 ja yhdistyksen hallituksen jäsen 1917–1924, toimien hallituksen varapuheenjohtajana 1923–1924.

## Lähteet
Ernst Borenius

**Ernst Theodor Borenius** (14. toukokuuta 1858 Porvoo – 23. helmikuuta 1925 Helsinki) oli suomalainen juristi ja pankinjohtaja. 

Ernst Boreniuksen vanhemmat olivat rovasti, tuomiokapitulin asessori Alexander Ferdinand Borenius ja Anna Lovisa Gustava Ehrström ja puoliso vuodesta 1889 Ida Sofia Pesonius (k. 1909). Borenius tuli ylioppilaaksi 1874 Porvoon lyseosta. Hän valmistui filosofian kandidaatiksi 1880 ja lakitieteen kandidaatiksi 1887 ja sai varatuomarin arvon 1889. Borenius toimi asianajajana Helsingissä 1889–1890 ja Tampereella 1898. KOP:n johtokunnan jäsen Borenius oli 1891–1898 ja Tampereen Osake-Pankin pääjohtaja 1898–1918. Helsingin Osakepankin Hyvinkään konttorin johtajaksi Borenius tuli vielä 1920, jäätyään jo eläkkeelle pääjohtajana työstään ja muutettuaan Tampereelta kotikaupunkiinsa Porvooseen.

Borenius oli Tampereen kaupunginvaltuuston jäsenenä vuosina 1900–1902 ja 1907–1913. Hän oli Tampereen kauppaoppilaitoksen johtokunnan puheenjohtajana ja Tampereen tyttökoulun johtokunnan puheenjohtajana monet vuodet. Borenius oli varsinkin musiikinharrastajana ja musiikkielämän kehittäjänä Tampereella tunnettu.

## Lähteet
Unitarian Universalist Church of Arlington

**Unitarian Universalist Church of Arlington** on unitaariseurakunta Arlingtonin piirikunnassa Virginiassa. Kansalaisoikeusliikkeen aikana UUCA oli ainoa kirkko Virginiassa, joka kannatti rotuerottelun lopettamista.

Brutalistista tyylisuuntausta edustavan kirkkorakennuksen suunnitteli arkkitehti Charles M. Goodman, joka uransa aikana piirsi vain kolme kirkkoa, joista UUCA on ainoa Virginiassa. Kirkko lisättiin historiallisten rakennusten Virginia Landmarks Register -luetteloon vuonna 2014. Kirkko kuuluu myös National Register of Historic Places -rekisteriin.

Korkeimman oikeuden kiellettyä rotuerottelun julkisissa kouluissa, osavaltion kuvernööri kysyi virginialaisten mielipiteitä ja UUCA oli ainoa kirkko Virginiassa, joka kannatti rotujen integraatiota. 2000-luvulla kirkko on tehnyt yhteistyötä seksuaalivähemmistöjen kanssa.

## Lähteet

## Aiheesta muualla
* Unitarian Universalist Church of Arlington
Luettelo moottoripyörätrialin SM-mitalisteista

Tämä on **luettelo moottoripyörätrialin henkilökohtaisista Suomen-mestaruustuloksista**.

## 1960-luku

## 1970-luku

## 1980-luku

## 1990-luku

## 2000-luku

## 2010-luku

## 2020-luku

## Lähteet

* 
* 

### Viitteet
Suomen New Delhin -suurlähetystö

**Suomen New Delhin -suurlähetystö** on Suomen edustusto New Delhissä Intiassa. Se kuuluu ulkoministeriön luokituksessa keskisuuriin suurlähetystöihin. Se sijaitsee New Delhin Chanakyapurin kaupunginosassa. Suurlähettiläs on Nina Vaskunlahti.

Suomella on Intiassa lisäksi neljä kunniakonsulia, jotka toimivat Mumbaissa, Chennaissa, Kolkatassa ja Bengalurussa. Suurlähettiläs on sivuakkreditoitu Bangladeshiin, jossa Suomella on kunniapääkonsuli. 

Lähetystön kaikki rakennukset ovat Raili ja Reima Pietilän suunnittelemia, ja ne valmistuivat 1985 ja vihittiin 5. joulukuuta 1986. Rakennukset peruskorjattiin vuosina 2013–2018.

## Historia
Suomen ja Intian väliset diplomaattisuhteet solmittiin 1. lokakuuta 1949, ja samana vuonna saapui maahan Suomen ensimmäinen lähettiläs Hugo Valvanne. Suurlähetystö toimi ensin kahdessa hotellissa, suurlähettiläs perheineen yhdessä huoneessa hotelli Cecilissä, kanslia-apulainen ja kanslia Maiden’s-hotellin kaksoishuoneessa. Näissä tiloissa suurlähetystö toimi vuoteen 1951. Suomi osti Intian hallitukselta tontin vuonna 1954 diplomaattikaupunginosa Chanakyapurista, Sveitsin ja Ruotsin suurlähetystöjen naapurista, mutta rahapulan vuoksi rakentaminen lykkääntyi. Vuosina 1951–1958 lähetystö sijaitsi Humayun Roadilla 1942 rakennetussa parakissa ja vuosina 1958–1967 Prithviraj Roadilla. Vuonna 1967 lähetystö muutti Golf Links -alueelle, ensin taloon numero 42 (1967–1979) ja lopulta numeroon 25 (1979–1986).

1960-luvun alussa järjestetyn arkkitehtikilpailun voittivat Reima Pietilä ja Raili Paatelainen (myöh. Pietilä). Ulkomaanedustuksen virkatalolautakunta päätyi kuitenkin kakkossijalle tulleeseen ehdotukseen, mistä syntyi laaja polemiikki. Rakentaminen lykkääntyi eri syistä vielä 1980-luvulle, jolloin rakennus valmistui Pietilöiden suunnitelman pohjalta.

## Rakennus
Pietilöiden kilpailuehdotuksen nimi oli *Snow speaks on the mountains*, mutta myöhemmin sitä luonnehdittiin: ”Delhin suurlähetystö on itse asiassa suomalainen saari, joka kelluu keskellä Intian niemimaata”, eikä siinä ole haettu paikallisia esikuvia. Sen keskeisen arkkitehtonisen elementin katon muoto kuitenkin yhdistää Suomea ja Intiaa. ”Talven taiteena” se toimii niin Himalajan rinteillä kuin Pohjolassakin. Rakennusta on usein sanottu yhdeksi Delhin kauneimmista suurlähetystöistä.

## Suurlähettiläät
* Hugo Valvanne, lähettiläs, 1949–1956
* Aaro Pakaslahti, lähettiläs, 1956–1959
* Sigurd von Numers, lähettiläs, 1959–1960, suurlähettiläs, 1960–1961
* Veli Helenius, suurlähettiläs, 1961–1964
* Asko Ivalo, suurlähettiläs, 1964–1968
* Wilhelm Schreck, suurlähettiläs, 1968–1974
* Brita (Riitta) Örö, suurlähettiläs, 1974–1979
* Risto Hyvärinen, suurlähettiläs, 1979–1984
* Jan Groop, suurlähettiläs, 1984–1988
* Jyrki Aimonen, suurlähettiläs, 1988–1991
* Marjatta Rasi, suurlähettiläs, 1991–1995
* Benjamin Bassin, suurlähettiläs 1995–2001
* Glen Lindholm, suurlähettiläs, 2001–2005
* Asko Numminen, suurlähettiläs, 2005–2009
* Terhi Hakala, suurlähettiläs 2009–2012
* Aapo Pölhö, suurlähettiläs 2013–2016
* Nina Vaskunlahti, suurlähettiläs 2016–

## Lähteet
*  

### Viitteet
Vice – vallan oikeat kasvot

**Vice – vallan oikeat kasvot** on vuonna 2018 ensi-iltansa saanut elämäkerrallinen draamakomediaelokuva, jonka on käsikirjoittanut ja ohjannut Adam McKay. Se kertoo Yhdysvaltain entisestä varapresidentistä Dick Cheneystä. Cheneyn roolia esittää Christian Bale ja muissa päärooleissa esiintyvät Amy Adams, Steve Carell, Sam Rockwell, Alison Pill ja Jesse Plemons.

*Vice* sai ensi-iltansa Yhdysvalloissa 25. joulukuuta 2018. Elokuvan ensi-ilta Suomessa oli 22. helmikuuta 2019.

Elokuva sai kahdeksan Oscar-ehdokkuutta vuoden 2019 gaalassa muun muassa parhaasta elokuvasta, ohjauksesta, miespääosasta (Bale), naissivuosasta (Adams), miessivuosasta (Rockwell) ja alkuperäisestä käsikirjoituksesta.

Christian Bale palkittiin Dick Cheneyn roolistaan parhaan musikaali- tai komediaelokuvan miespääosan Golden Globella.

## Rooleissa

## Lähteet

## Aiheesta muualla
*
Coyolxauhqui

**Coyolxauhqui** oli Coatlicuen ja Mixcoatlin tytär. Hän oli Centzonhuītznāhuanien johtaja. Hän hyökkäsi veljiensä kanssa heidän äitinsä, Coatlicuen, kimppuun kun he saivat kuulla että hän oli raskaana.

## Lähteet
Denson Seamount

**Denson Seamount** on yksi Kodiak-Bowie Seamount -ketjun vedenalaisista tulivuorista, jonka arvioitu ikä on 18 miljoonaa vuotta. Se sijaitsee ketjun eteläpäässä Kanadan ja Yhdysvaltojen välisellä rajalla. Vuonna 2004 Gulf of Alaska Seamount Expedition tutki sen vedenalaisia purkauksia.

6. elokuuta 2004 DSV Alvin laskeutui lähellä Denson Seamountia ja keräsi basalttikalliota yrittäen määrittää Seamountin iän. Haku oli vaikeaa, koska suolainen vesi oli muuttanut vulkaanista kiviä ajan mittaan, mutta he määrittivät laboratoriokokeissa, että Denson Seamount oli noin 18 miljoonaa vuotta vanha.

## Lähteet

## Aiheesta muualla
* Viralliset kotisivut
Sevrier

**Sevrier** on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Lac d’Annecy -järven rannalla, noin 5 kilometriä Annecyn kaupungista etelään.

## Historia
Sevrier tunnettiin jo Rooman valtakunnan aikaan, sillä Annecyn ja Favergesin välinen tie kulki sen läpi. Sevrierissä on kuitenkin ollut asutusta jo paljon tätä aikemminkin, sillä sen alueella on kaksi UNESCOn maailmanperintökohteeksi valittua esihistoriallista Alppien paalutaloa, joita on listattu kaikkiaan 111 kappaletta. 

Vuonna 1796 Quintalin kunnassa perustettu Paccard-kellovalimo siirrettiin vuonna 1989 Sevrieriin. Vuosittain valimossa valmistetaan satoja kelloja, ja niistä menee noin 70 % vientiin. Kaikkiaan Paccard-kellovalimo on valmistanut 120 000 kelloa.  

Kaupungintalon aukiolla on iso graniittipallo, joka painaa lähes 40 tonnia ja on halkaisijaltaan kolme metriä. Graniittipallo valmistettiin vuosien 1965 ja 1968 välisenä aikana. 

## Tunnettuja kuntalaisia
* André Dussollier (s. 1946), näyttelijä

## Ystävyyskaupungit

* Guilvinec (Ranska)
* Lac-Beauport (Kanada)
* Schluchsee (Saksa)

## Aiheesta muualla

## Lähteet
Esmeralda Bank

**Esmeralda Bank** on merenalainen tulivuori noin 37 kilometriä länteen Tinianiresta Pohjois-Mariaanien saarilta. Se sijaitsee Mariaanien kaaren eteläpäässä. Korkein huippu on noin 43 metriä merenpinnan alapuolella.

## Viimeinen tunnettu aktiivisuus
26. toukokuuta 1987 lentäjä havaitsi voimakasta kuplimista ja värjäytyneen veden Esmeralda Bankista.

## Lähteet
Babylon Berlin

**Babylon Berlin** on saksalainen historiallinen rikosdraamasarja, joka perustuu Volker Kutscherin romaaneihin. Kansainväliseksi menestyssarjaksi noussut, vuonna 2017 alkanut *Babylon Berlin* on Saksan historian kallein televisiosarja. Sarjan tapahtumat alkavat vuoden 1929 huhtikuusta Weimarin tasavallasta, ja etenevät kolmen ensimmäisen tuotantokauden aikana lokakuun loppulle vuonna 1929. Neljäs kausi kuvaa vuoden 1931 tapahtumia ja viides kausi tullee kuvaamaa vuoden 1933 tapahtumia, jolloin natsit nousivat valtaan.

Sarja alkoi lokakuussa 2017 Sky Onella ja Das Erstella Saksassa ja Itävallassa. Sky Atlantic on näyttänyt sarjaa Isossa-Britanniassa ja Irlannissa. Keväällä 2018 Netflix hankki oikeudet sarjaan. Suomessa sarjaa esittävät Yle TV1 ja Yle Areena marraskuusta 2018 lähtien.

Saksan lisäksi *Babylon Berlin* on Manner-Euroopan kallein televisiosarja sekä kallein ei-englanninkielinen televisiosarja. Sarjan budjetti oli lähes 40 miljoonaa euroa. Rahalla on tehty suuria joukkokohtauksia ja todella realistisia lavasteita, jotka esittävät lähes sadan vuoden takaista Berliiniä. Sarjan ulkokohtausten kuvaamista varten Babelsbergin studioille rakennettiin 15&nbsp;000 neliömetriä katuja ja rakennusten julkisivuja.

*Babylon Berlinin* päähenkilöitä ovat sodassa traumatisoitunut rikoskomisario Gereon Rath (Volker Bruch) ja köyhistä oloista tuleva Charlotte Ritter (Liv Lisa Fries), joka työskentelee poliisin sihteerinä ja yöllä prostituoituna. Sarjan kahdella ensimmäisellä tuotantokaudella Rath tutkii berliiniläisestä kanavasta löytyneen ruumiin murhaa, mihin sekoittuu niin venäläisiä emigrantteja, trotskilaisia kuin Reichswehrkin. Kolmannella kaudella Rath tutkii näyttelijän murhaa.

Sarjan kaksi ensimmäistä tuotantokautta perustuvat Kutscherin romaaniin *Babylon Berlin* ja kolmas tuotantokausi romaaniin *[[Mykkä kuolema]]*. Sarjan neljäs tuotantokausi julkaistiin Netflix-suoratoistopavelussa lokakuussa 2022, ja YLE TV1 esittää sitä heinäkuusta 2023 alkaen. Neljäs tuotantokausi perustuu Kutscherin romaaniin *Goldstein*.

## Päärooleissa

## Lähteet
SnatchBot

**SnatchBot**-ohjelmisto on ilmainen, pilvipalveluperusteinen chatbottien luomistyökalu, joka on suunniteltu sosiaalisille verkostoille.

## Historia
Henri Ben Ezran ja Avi Ben Ezran vuonna 2015 perustama SnatchBot on yksi Israelin Herzliyasta tulevista uusista teknologiayrityksistä.

Heinäkuussa 2017 SnatchBot sponsoroi Saksan Berliinissä pidettyä Chatbot Summit-tapahtumaa. Joulukuussa 2017 yli 30 miljoonaa loppukäyttäjää oli ollut vuorovaikutuksessa SnatchBot-alustalla luotujen chatbottien kanssa. 

## Palvelut
SnatchBot auttaa käyttäjiä rakentamaan botteja Facebookin Messengeriin, Skypeen, Slackiin, tekstiviesteihin, Twitteriin ja muihin sosiaalisiin verkostoihin. SnatchBot tarjoaa myös ilmaisia luonnollisen kielen käsittelyn malleja.  Yrityksen koneoppimistyökaluihin yhdistettynä alustalla voi luoda chatbotteja, jotka voivat analysoida käyttäjän tarkoitusperiä.

## Katso myös
*Chatbot
*Facebook Messenger

## Lähteet
Duingt

**Duingt** on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Lac d’Annecy -järven rannalla, noin 12 kilometriä Annecyn kaupungista etelään.

Kunnan nähtävyyksiä on linna *Château de Châteauvieux*, joka tunnetaan myös nimellä *Château de Ruphy*. Se on 1000-luvulta peräisin oleva keskiaikainen linna, joka oli tuolloin strategisesti tärkeällä paikalla Geneven kreivikunnassa. 1500-luvulle saakka linna kuului Geneven kreivien vasallien hallintaan. Nykyään linna on yksityisomistuksessa. Linna on myös inspiroinut useita taiteilijoita, kuten Cezannea.

## Aiheesta muualla

## Lähteet
Ford Fiesta (1976)

**Ford Fiesta I** on Ford Fiestan ensimmäinen sukupolvi, jota valmistettiin vuosina 1976–1983.

## Ford Fiesta I (1976–1983)

Ensimmäisen sukupolven Fiestan suunnittelu oli aloitettu Saksassa jo 1970-luvun alussa työnimellä ”Bobcat”. Malli päätettiin hyväksyä otettavaksi tuotantoon vuoden 1973 joulukuussa. Ford arvioi vuosittaisen tuotantomäärän olevan noin 500&nbsp;000 kappaletta ja rakennutti Fiestaa varten uuden tehtaan Espanjan Valenciaan, mutta autoa valmistettiin myös Dagenhamissa Englannissa sekä Saksassa Saarlouisissa. Kölnin tehtaalla Fiestan tuotanto aloitettiin vuonna 1979.

Moottoreina Fiestassa olivat uudentyyppiset 1,0- (40&nbsp;hv) ja 1,1-litraiset (52&nbsp;hv) versiot *Kent*-työntötankomoottorista. Niitä kutsuttiin valmistuspaikkansa mukaan nimellä *Valencia*. Voimansiirtona oli nelivaihteinen manuaalivaihteisto. Useista kilpailijoistaan poiketen Fiestassa käytettiin kierrejousia vääntösauvajousituksen sijaan. Pyörät olivat 12-tuumaiset, edessä oli levy- ja takana rumpujarrut. 

Fiestaa vietiin myös Yhdysvaltoihin tehokkaammalla läpihengittävällä 1,6-litraisella *Crossflow*-moottorilla. Autoissa oli eurooppalaisesta mallista poiketen pyöreät ajovalot, katalysaattori ja suuremmat muovipuskurit. 

Vuonna 1980 tarjolle tuli 1,3-litraisella (74&nbsp;hv) *Kent*-moottorilla varustettu Supersport. Seuraavana vuonna esiteltiin 1,6-litrainen (84&nbsp;hv) XR2-versio, jossa oli muovipuskurit ja pyöreät ajovalot perusmallista poiketen. Vilkut oli siirretty ajovalojen yhteydestä puskuriin. 

Vuonna 1981 Fiesta sai suuremmat puskurit ja muutamia muita pienempiä uudistuksia. 

## Lähteet

## Aiheesta muualla
Ford Fiesta (1983)

**Ford Fiesta II** on Ford Fiestan toinen sukupolvi, jota valmistettiin vuosina 1983–1989.

## Ford Fiesta II (1983–1989)

Toisen sukupolven Fiesta esiteltiin kesällä 1983, ja uudistukset olivat hyvin maltillisia. Malli oli oikeastaan vain perusteellisen kasvojenkohotuksen kokenut versio edeltäjästään, sillä pohjalevy ja kori olivat ennallaan. Ulkonäköä oli kuitenkin nykyaikaistettu. Voimanlähteeksi oli aluksi saatavana vain edellisestä sukupolvesta periytyvä 1,1-litrainen *Valencia*-moottori. Vuonna 1984 mallistoa täydensi myös uusi 1,3-litrainen CVH (68&nbsp;hv) viisivaihteisella vaihteistolla. Samaan aikaan markkinoille tuli XR2-malli uudella 1,6 litran (96&nbsp;hv) moottorilla, jota oli käytetty aiemmin Escort XR3:ssa. Siinä oli myös muista malleista poiketen 40-litrainen polttoainesäiliö. XR2:n tunnisti puskurin punaisesta raidasta. 

Fiestaan oli nyt ensimmäistä kertaa saatavana 1,6-litrainen (53&nbsp;hv) dieselmoottori. Se oli bensiinimoottoreita taloudellisempi, mutta varsin karkeakäyntinen. Helmikuussa 1986 kaikki mallit saivat 40 litran polttoainesäiliön.

Marraskuussa 1986 XR2:n 1,6-litrainen moottori sai uuden sylinterikannen ja kaasuttimen. Uudistukset vähensivät päästöjä, mutta teho putosi 94 hevosvoimaan. Samalla 1,1-litraisen yhteyteen tuli saataville viisivaihteinen manuaalivaihteisto. 1,3-litrainen CVH korvattiin uudella 1,4-litraisella (74&nbsp;hv) mallilla ja kaikki moottorit muokattiin käymään lyijyttömällä bensiinillä.

Toukokuusta 1987 alkaen 1,1-litraisen yhteyteen sai myös portaattoman CVT-automaattivaihteiston, joka kuitenkin jäi melko harvinaiseksi. 

## Lähteet

## Aiheesta muualla
Ford Fiesta (1989)

**Ford Fiesta III** on Ford Fiestan kolmas sukupolvi, jota valmistettiin vuosina 1989–1997.

## Ford Fiesta III (1989–1997)

Kolmannen sukupolven Fiesta esiteltiin loppuvuonna 1988. CVH-moottorit oli otettu suoraan edeltäjästä. Lisäksi uutuutena olivat 1,0-, 1,1- ja 1,3-litraiset HCS-versiot aikaisemmasta *Valencia*-tyyppisestä moottorista. Dieselmoottori kasvoi 1,8-litraiseksi. Ensimmäistä kertaa Fiesta oli nyt saatavana myös viisiovisena mallina. Kilpailevia malleja Opel Corsaa, Fiat Unoa ja Peugeot 205:tä oli saanut viisiovisina jo aikaisemmin, minkä vuoksi kyseisen korimallin puuttuminen oli ollut Fiestan heikkous. Vuodesta 1991 lähtien valmistettiin Fiestaan perustuvaa Courier-pakettiautoa, jossa oli korotettu takaosa. 

Uudessa XR2i:ssä oli kahdeksanventtiilinen 104-hevosvoimainen CVH-moottori. Vuonna 1992 moottoriksi vaihtui uusi 1,6-litrainen 16-venttiilinen Zetec. XR2i jätettiin pois mallistosta vuonna 1994, jolloin tilalle tuli Si-malli 1,4-litraisella CVH:lla tai 1,6 litran Zetecillä. Suorituskykyisin malli, RS Turbo, esiteltiin huhtikuussa 1990. Erot XR2i:hin olivat 14 tuuman kevytmetallivanteet, korinvärinen takaspoileri, konepellin ilmanottoaukot ja vihreäsävyiset ikkunalasit. Sisustukseen kuului Recaron urheiluistuimet, kolmepuolainen urheiluohjauspyörä RS-logolla ja nahkaverhoiltu vaihteenvalitsimen nuppi. Moottorina oli sama 1,6-litrainen CVH kuin XR2i:ssä, mutta siinä oli Garretin turboahdin, joka nosti tehon 104:stä 133 hevosvoimaan. 
Vuonna 1992 RS Turbo korvattiin RS 1800 -mallilla. Siinä oli 1,8-litrainen (130&nbsp;hv) *Zetec*-moottori 1,6-litraisen turboahdetun sijaan.  

Moottorit muuttuivat suihkutustyyppisiksi vuonna 1991. Pienen kasvojenkohotuksen malli sai vuonna 1994, jolloin korirakennetta jäykistettiin paremman turvallisuuden takaamiseksi. Samalla myös kuljettajan turvatyyny tuli vakiovarusteeksi. Ulkonäköön tehtiin pieniä uudistuksia sen nykyaikaistamiseksi, muun muassa vilkut muuttuivat kirkaslasisiksi. 
Vaikka neljäs sukupolvi tuli markkinoille vuonna 1995, jäi vanha malli myyntiin sen rinnalle Fiesta Classic -nimisenä. Kolmannen sukupolven valmistus päättyi lopulta vuonna 1997. 

## Lähteet

## Aiheesta muualla
Ford Fiesta (1995)

**Ford Fiesta IV** on Ford Fiestan neljäs sukupolvi, jota valmistettiin vuosina 1995–2002.

## Ford Fiesta IV (1995–2002)

Neljännen sukupolven Fiesta esiteltiin vuonna 1995. Perusrakenne oli sama kuin edellisessä mallissa, mutta suurin osa komponenteista, kuten jousitus, olivat täysin uusia. Fiestan ajo-ominaisuudet ja turvallisuus olivat luokkansa huippua. Euro NCAP -kolaritestissä vuonna 1997 Fiesta ylsi kolmen tähden tulokseen, jonka samassa kokoluokassa saavutti sen lisäksi vain Volkswagen Polo.

Neljännen sukupolven Fiestaan perustui myös pieni coupé, Ford Puma, jota rakennettiin Saksan Kölnissä. Samoin ensimmäisen sukupolven Ford Ka:n tekniikka oli suurilta osin peräisin Fiestasta. Myös neljännestä sukupolvesta tuli korotetulla takaosalla varustettu pakettiautoversio, Courier.

1,25- ja 1,4-litraiset bensiinimoottorit olivat osa uutta *Zetec SE* -perhettä. Dieselmoottori oli sama 1,8-litrainen kuin edellisessä sukupolvessa, mutta siihen oli tehty pieniä uudistuksia. 

Vuonna 1999 Fiesta sai uudet ajovalot, puskurit ja etusäleikön. Uusi ulkoasu noudatteli New Edge Design -muotokieltä. Uutena moottorina oli 16-venttiilinen 1,6-litrainen (103&nbsp;hv) *Zetec&nbsp;S*.

Samalla tuotantolinjalla Fiestan kanssa valmistettiin vuosina 1996–2002 myös sen sisarmallia, jonka nimi oli Mazda 121. Se on käytännössä täysin sama auto kuin neljännen sukupolven Fiesta pieniä kosmeettisia eroja lukuun ottamatta. Neljännen sukupolven Ford Fiesta oli viimeinen automalli, jota valmistettiin Englannissa Dagenhamin tehtaalla ennen sen sulkemista vuonna 2002. 

## Lähteet

## Aiheesta muualla